### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Antallet af ældre stiger de kommende år, og kommunens ældre lever heldigvis også længere. Men det presser også kommunens budgetter på ældreområdet, hvilket er en udfordring for et i forvejen lavt serviceniveau på ældreområdet.

Budgetterne til ældreområdet tildeles via budgetmodeller. Formålet med budgetmodellerne er, at serviceniveauet kan fastholdes, selvom der kommer flere ældre. Desværre tildeles der for få ressourcer til hver ny ældre. Det skyldes, at der i budgetmodellerne er indregnet markante budgetreduktioner som følge af en forventning om sund aldring. Effekten af sund aldring har dog ifølge Sundhed og Omsorg været stærkt aftagende de seneste år, og ser ud til næsten at være stoppet. Det betyder, at budgetmodellerne ikke understøtter, at det nuværende serviceniveau kan opretholdes.

Derfor bør den aftagende forventning til sund aldring indregnes i budgetmodellen.

Som finansiering hertil foreslår Dansk Folkeparti, at der investeres massivt i sundhedsindsatser målrettet især ældre og ældre med handicap.

Med en investering i sundhedsindsatser vil det give flere gode leveår for den enkelte ældre til gavn for såvel den ældre som samfundet som helhed.

En del af sundhedsindsatserne kan med fordel målrettes kommunens egne medarbejdere på velfærdsområderne, så vi kan holde på de gode ældre medarbejdere i længere tid.

Derfor foreslår Dansk Folkeparti:

- Budgetmodellerne på ældreområdet tilpasses, så de passer med de reducerede forventninger til sund aldring

- Der investeres massivt i sundhedsindsatser målrettet ældre.